Han gikk middel- og realskolen i Tórshavn, deretter handelsskole i Glasgow. Han arbeidet et par år i et shippingfirma i Glasgow og vendte så tilbake til Klaksvík, der farens rederi- og handelsvirksomhet etter hvert ble Færøyenes største arbeidsgiver. Fra virksomheten ble omdannet til et aksjeselskap i 1946, ledet far og sønn selskapet i kompaniskap. Ewald ble direktør ved skipsverftet som de eide i Skála. Verftet ble utvidet med en stor verkstedhall for bygging av stålskip. Dårlig lønnsomhet ved verftet bidrog til at firmaet J.F. Kjølbro måtte slås konkurs og gjenreises i 1969.